CELEX: 62016TN0634
Language: mt
Date: 2016-09-06 00:00:00
Title: Kawża T-634/16: Rikors ippreżentat fis-6 ta’ Settembru 2016 – Montel vs Il-Parlament

17.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 383/28
            
         Rikors ippreżentat fis-6 ta’ Settembru 2016 – Montel vs Il-Parlament
   (Kawża T-634/16)
   (2016/C 383/37)
   Lingwa tal-kawża: il-Franċiż
   
      Partijiet
   
   
      Rikorrenti: Sophie Montel (Saint-Vit, Franza) (rappreżentant(: G. Sauveur, avukat)
   
      Konvenut: Il-Parlament Ewropew
   
      Talbiet tar-rikorrenti
   
   
               —
            
            
               tannulla d-deċiżjoni tas-Segretarju Ġenerali tal-Parlament Ewropew tal-24 ta’ Ġunju 2016, innotifikata fis-6 ta’ Lulju 2016, fir-rigward ta’ “ammont ta’ EUR 77 276,42 ġew imħallsa indebitament favur Sophie MONTEL” u li tordna l-uffiċjal awtorizzanti responsabbli u lill-uffiċjal tal-kontabilità tal-istituzzjoni sabiex jirkupraw din is-somma;
            
         
               —
            
            
               tannulla wkoll in-notifika u l-miżuri ta’ implementazzjoni tad-deċiżjoni ċċitati iktar ’il fuq fl-ittri tad-Direttur Ġenerali tal-Finanzi tal-5 u s-6 ta’ Lulju 2016, Ref. D 201922 u D 201851;
            
         
               —
            
            
               tannulla wkoll in-nota ta’ debitu Nru 2016-897 iffirmata mill-istess Direttur Ġenerali tal-Finanzi fl-4 ta’ Lulju 2016;
            
         
               —
            
            
               talloka lir-rikorrenti s-somma ta’ EUR 30 000 bħala kumpens għad-danni morali li jirriżultaw fl-istess ħin kemm mill-akkużi infondati maħruġa qabel il-konklużjoni tal-investigazzjoni, kif ukoll mill-preġudizzju kkawżat lir-reputazzjoni tagħha, u mill-preġudizzju sinjifikattiv inflitt fil-ħajja personali u politika tagħha permezz tad-deċiżjoni kkontestata;
            
         
               —
            
            
               li tallokalha wkoll is-somma ta’ EUR 15 000 bħala spejjeż għall-ħlas tal-avukati tagħha, l-abbozzar ta’ dan ir-rikors, l-ispejjeż tal-kopji tal-preżentata tal-imsmemi rikors u tad-dokumenti annessi miegħu u tikkundanna lill-Parlament Ewropew għall-ħlas ta’ din is-somma;
            
         
               —
            
            
               tikkundanna lill-Parlament Ewropew għall-ispejjeż kollha;
            
         
               —
            
            
               sussidjarjament, fil-każ fejn il-Qorti Ġenerali ma tqisx ruħha konvinta b’mod sħiħ mir-rilevanza u s-sinċerità tal-punti ta’ liġi u ta’ fatt esposti mir-rikorrenti, fl-interess tal-amministrazzjoni tajba tal-ġustizzja, filwaqt li tieħu inkunsiderazzjoni tal-konnessjoni indiskutibbli bejn il-fatti allegati li fuqhom hija bbażata d-deċiżjoni kkontestata, u dawk li jifformaw is-suġġett tal-investigazzjoni kriminali mibdija mill-President tal-Parlament Ewropew:
               
                           —
                        
                        
                           tissospendi l-proċeduri, sakemm tittieħed deċiżjoni finali, li jkollha l-awtorità ta’ res judicata, deċiża mill-qorti Franċiża adita b’azzjonijiet ġudizzjarji mibdija mill-President tal-Parlament Ewropew;
                        
                     
                           —
                        
                        
                           konsegwentement, tikkundanna għas-sospensjoni tal-eżekuzzjoni tad-deċiżjoni kkontestata sat-tmiem tal-proċedura.
                        
                     
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka ħdax-il motiv li essenzjalment huma identiċi jew simili għal dawk invokati fil-kuntest tal-Kawża T-624/16, Gollnisch vs Il-Parlament.